Senere i løpet av utviklingen ble belastningen på teamet større, og forventningene fra fans la mer press på dem til å overgå sitt tidligere arbeid med . Arbeidsmoralen var under press fra Uedas perfeksjonistiske tendenser, ettersom han ofte krevde gjennomgående endringer i designet for å få det til å passe med hans visjon for spillet. Ifølge både han selv og Kaido, var det at Ueda insisterte på å ha personlig tilsyn til alle de kunstneriske sidene av produskjonen en årsak til mye av motgangen de opplevde i arbeidet på spillet. Thomas Wilborgh da han skrev for det svenske tidsskriftet kommenterte at Uedas rolle i spillets utvikling var et tydelig tegn på at han var godt kjent med alle de viktige sidene av spillet utvikling, og at Ueda var høyt respektert blant staben nettopp på grunn av det. I slutten av produksjonen jobbet Ueda konsekvent overtid for at de skulle komme i mål i tide. Kaido nektet å dra fra jobben tidlig, siden han mente det var nødvendig for han å gi moralsk støtte til resten av staben som arbeidet overtid. Kaido roste stabens engasjement i ettertid, ettersom han mente at det var de som gjorde det mulig for Team Ico å møte fristene sine, til tross for alle endringene som stadig ble utført i løpet av produksjonen.